kombinácia prípravku DeflaGyn a Pharmatex
Dobrý deň, chcem sa opýtať či sa môže kombinovať deflagyn a pharmatex ? Či to neovplyvní účinok pharmatex čipiek. Ďakujem za odpoved.
Dobrý deň,
ďakujeme za Vašu otázku.
Prípravok Pharmatex je lokálna antikoncepcia so spermicídnym a antiseptickým účinkom. Obsahuje liečivo benzalkónium-chlorid. Znižuje možnosť otehotnenia, ale úplne ju nevylučuje. Ochrana je okamžitá a trvá minimálne 4 hodiny. Vyhýbať sa umývaniu alebo výplachom vagíny mydlom 2 hodiny pred a 2 hodiny po styku. Obaja partneri môžu vykonať iba vonkajšiu hygienu čistou vodou.
DeflaGyn vaginálny gél,  by sa mal používať iba po porade s lekárom. Intravaginálne aplikované liečby (terapeutické a/alebo čistiace a/alebo antikoncepčné) by sa mali používať najskôr dve hodiny po podaní vaginálneho gélu.
Odporúčam dodržiavať časový rozostup minimálne 2 hodiny medzi prípravkom DeflaGyn a čapíkmi Pharmatex.
Prajem pekný zvyšok dňa.
S pozdravom,
PharmDr. Anna Pacalajová